AIŠKINAMASIS RAŠTAS

Dėl Molėtų rajono savivaldybės tarybos 2022 m. rugsėjo 29 d. sprendimo Nr. B1-185 „Dėl Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtinių ir neturtinių teisių ir turto perdavimo valstybės nuosavybėn“ 1.2 papunkčio pripažinimo netekusiu galios

1. Parengto tarybos sprendimo projekto tikslai ir uždaviniai:

Tikslas – pakeisti Molėtų rajono savivaldybės tarybos 2022 m. rugsėjo 29 d. sprendimą Nr. B1-185 „Dėl Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtinių ir neturtinių teisių ir turto perdavimo valstybės nuosavybėn“ (toliau – Sprendimas) ir 1.2 papunktį pripažinti netekusiu galios.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Sprendimo 1.2 papunktį pripažinus netekusiu galios, Molėtų rajono savivaldybei nuosavybės teise priklausantis automobilis „VW Transporter“, valstybinis Nr. DRC853, nebus perduotas valstybės nuosavybėn.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Apsvarsčius nuo 2023 m. liepos 1 d. centralizuojamą greitosios medicinos pagalbos paslaugas teikiančių įstaigų sistemą, apjungiant jas į vieną valstybės pavaldumo juridinį asmenį – viešąją įstaigą Greitosios medicinos pagalbos tarnybą, priimtas sprendimas Savivaldybei nuosavybės teise priklausantį automobilį perduoti savivaldybės viešajai įstaigai Molėtų ligoninei, taip praplečiant šios įstaigos galimybes suteikti medicinos pagalbą rajono gyventojams.